open-index/open-wikipedia-markdown huggingface dataset:
Tetra citrónová

**Tetra citrónová** (lat. *Hyphessobrycon pulchripinnis*) je druh ryby z čeľade charaxovité (*Characidae*).

## Pôvod
Pochádza z Južnej Ameriky (povodie strednej Amazonky)

## Zdroj
* *Thomas Romig - Příroda do kapsy: Akvarijní ryby* ISBN 80-205-1033-8

## Iné projekty

Kategória:Charaxovité
Kategória:Akváriové ryby
Henrich Benčík

**Henrich Benčík** (* 4. október 1978, Nitra) je bývalý slovenský futbalový útočník. Je odchovancom klubu FC Nitra. Veľkú časť svojej kariéry strávil hraním v Nemecku v 2. bundeslige.

Od roku 2023 pôsobí ako prezident v nitrianskom futbalovom klube ČFK Nitra.

## Referencie

Kategória:Slovenskí futbalisti
Kategória:Futbaloví útočníci
Kategória:Hráči FC Nitra
Kategória:Hráči FK AS Trenčín
Kategória:Hráči FC Petržalka 1898
Kategória:Hráči Denizlispor
Kategória:Hráči FK Teplice
Kategória:Hráči Rot-Weiß Ahlen
Kategória:Hráči 1. FC Saarbrücken
Kategória:Hráči SC Freiburg
Kategória:Hráči SV Wacker Burghausen
Kategória:Hráči 1. českej futbalovej ligy
Kategória:Hráči Süper Lig
Kategória:Osobnosti z Nitry
Ján Vanovič

**Ján Vanovič** môže byť:

* slovenský advokát, signatár Martinskej deklarácie, pozri Ján Vanovič (advokát)
* slovenský fyzik, pozri Ján Vanovič (fyzik)

Vanovič, Ján
Ján Vanovič (advokát)

**Ján Vanovič** (*Vanovics alias Dianis de Draskócz*, * 24. december 1856, Dražkovce† 4. september 1942, Martin) bol slovenský politik, advokát, zeman, signatár Martinskej deklarácie.

## Životopis
Narodil sa v zemiansko-roľníckej rodine Petra Vanoviča a jeho manželky Terézie Jesenskej.
V rokoch 18631867 navštevoval ev. ľudové školy v rodisku a Martin], 18671869 študoval na gymnáziu v Lučenci, 18691871 na slovenskom patronátnom ev. nižšom gymnáziu v Martine, 1871 - 1872 na gymnáziu v Rimavskej Sobote, 18721874 na slovenskom patronátnom ev. vyššom gymnáziu v Revúcej, kde maturoval. V rokoch 18741879 študoval na právnickej akadémii v Bratislave a právnickej fakulte univerzity v Budapešti, 1886 s titulom JUDr.
V rokoch 18801886 advokátsky koncipient v Martine, Malackách a Temešvári. Od roku 1886 pôsobil ako advokát v Martine. Vystupoval proti maďarizácii a propagoval spoluprácu nemaďarských národov v Uhorsku. Patrí medzi najvýznamnejších slovenských právnikov a advokátov. Venoval sa teoretickým otázkam práva, právnickej terminológii a profesijným spolkom. 

Patril medzi popredných funkcionárov Slovenskej národnej strany. Bol členom Slovenskej národnej rady a poslancom Národného zhromaždenia. Bol členom výboru Matice slovenskej a v rokoch 19311938 aj jej predsedom. Spoluzakladal Advokátsku komoru pre Slovensko, ktorej bol aj predsedom. Bol tiež predsedom výboru Slovenského spevokolu, Turčianskeho kasína, zastával aj viacero funkcií v evanjelickej cirkvi (od roku 1922 bol generálnym dozorcom ECAV).

## Referencie

## Zdroje
www.martin.sk 

## Externé odkazy
* Záznam o narodení a krste v matrike záznam číslo 1 - evanjelická farnosť Martin

Kategória:Slovenskí politici
Kategória:Slovenskí advokáti
Kategória:Poslanci česko-slovenského Národného zhromaždenia
Kategória:Politici SNS (historickej)
Kategória:Signatári Martinskej deklarácie
Kategória:Predsedovia Matice slovenskej
Kategória:Príslušníci zemianskeho stavu
Kategória:Uhorskí šľachtici
Kategória:Slovenskí šľachtici
Kategória:Pochovaní na Národnom cintoríne v Martine
Kategória:Osobnosti z Dražkoviec
Alexandre Darracq

**Pierre Alexandre Darracq** (* 10. november 1855, Bordeaux, Francúzsko – † 2. november 1931, Monte Carlo, Monako) bol francúzsky podnikateľ a priekopník automobilizmu.

## Životopis
náhľad|Gladiator Double Phaeton (1917), dvojvalec s objemom 2423 cm³, výkon 12 koní, maximálna rýchlosť 45 km/h
[thumb|Darracq 6,5 CV ([1901)]]
Darracq sa vyučil za technického kresliča v zbrojovke v Tarbes. V roku 1891 založil firmu *Gladiator Cycle Company* na výrobu bicyklov. O päť rokov neskôr ju predal, aby onedlho založil firmu Automobiles Darracq S.A. v Suresnes pri Paríži, v ktorej zavádzal priekopnícke metódy, ako napríklad výrobu karosérií z lisovaných plechov. Zavádzal aj strojovú výrobu namiesto ručnej práce. Továreň od roku 1896 vyrábala najmä elektricky poháňané vozidlá taxislužby. O rok neskôr navrhol a postavil elektrinou poháňaný tricykel „Darracq-Gladiator“, ktorý prešiel vzdialenosť desať kilometrov za 9 minút a 54 sekúnd. V roku 1900 firma Darracq vyvinula svoj prvý jednovalcový motor, neskôr dvojvalec a už v roku 1904 Darracq vyrábal približne 10 % francúzskych automobilov.

Vozidlá Darracq sa úspešne zúčastnili rôznych automobilových pretekov, napríklad slávneho amerického Vanderbiltovho pohára. V roku 1905 tu s jedným z nich zvíťazil Victor Hémery a o rok neskôr Louis Wagner. Jeho automobily prekonali v rokoch 1904 a 1905 aj svetový rýchlostný rekord. Firma expandovala čiastočne tiež vďaka predaju licencii na výrobu svojich vozidiel v ostatných európskych krajinách. Jedným z partnerov firmy bol aj Adam Opel v Nemecku. V Taliansku Darracq založil v roku 1907 spoločne s Cavaliere Ugo Stellou pobočku *Società Italiana Automobili Darracq*, ktorá vyrábala automobily v Neapole a neskôr v Portelle pri Miláne. Táto spoločnosť bola predchodcom v roku 1910 založenej Alfy Romeo.

Darracq predal v roku 1912 svoju francúzsku firmu britským investorom, z ktorej vznikla v roku 1920 spoločnosť Sunbeam-Talbot-Darracq, tá sa v roku 1935 po vyhlásení konkurzu stala súčasťou skupiny Rootes. Neskôr sa Darracq venoval aj investíciám, napríklad do kasína v Deauville. Bol podielnikom aj v známom hoteli Negresco v Nice. Koniec svojho života trávil na francúzskej riviére.

Alexandre Darracq je pochovaný na parížskom cintoríne Père Lachaise v rodinnej hrobke, spoločne so svojou manželkou Louisou (18501920).

## Externé odkazy
* Akcie spoločnosti A. Darracq & Company (1905)  

## Zdroj

 

Kategória:Priekopníci automobilizmu
Kategória:Francúzski podnikatelia
Kategória:Automobiloví konštruktéri
Kategória:Osobnosti pochované na Père-Lachaise
Kategória:Osobnosti z Bordeaux
Louis Delâge

**Pierre Louis Delâge** (* 22. marec 1874, Cognac, Francúzsko – † 14. december 1947, Le Pecq) bol francúzsky priekopník automobilizmu, zakladateľ automobilky Delage.

## Život
Narodil sa v chudobnej rodine. Ešte ako dojča stratil schopnosť vidieť na jedno oko. V šestnástich rokoch odišiel do Angers, kde študoval strojárstvo na tamojšej obchodnej škole, ktorú ukončil v roku 1893. Na tejto škole pred ním študoval aj ďalší francúzsky konštruktér automobilov – Émile Delahaye. Delage potom nastúpil do armády, a bol odvelený do Alžírska. Po ukončení vojenskej služby nastúpil v roku 1895 k železničnej spoločnosti v južnom Francúzsku. V roku 1900, keď prišiel do Paríža, zamestnal sa ako vývojár v spoločnosti, ktorá vyrábala motorové vozidlá. V roku 1903 dostal ponuku prejsť k rozvíjajúcej sa „mladej“ firme Renault.

Delâge videl veľký potenciál automobilu ako dopravného prostriedku. V januári roku 1905 už mal dostatok financií a tak založil v stodole na *Rue Cormeilles* vo Levallois-Perret na severozápadnom predmestí Paríža vlastnú montážnu dielňu. Firma pôvodne iba kompletovala svoje karosérie s motormi a podvozkami, ktoré nakupovala od iných výrobcov, po úspechoch v pretekoch Grand Prix však začala v roku 1908 konštruovať vozidlá s vlastnými motormi na vlastnom podvozku. Tie sa stali vychýrenými elegantnými karosériami, dobrým dielenským spracovaním ako aj kvalitou. Spoločnosť sa úspešne rozrastala a jej vozidlá dosahovali mnohé úspechy v motoristickom športe a značka vďaka tomu získala veľmi dobrú povesť. Delâge sa dokonca kvôli zahraničným zákazníkom zriekol diakritického znamienka v názve spoločnosti. 

V roku 1912 firma presídlila do väčších priestorov v Courbevoie. Počas trvania prvej svetovej vojny sa však výroba podriadila vojenským potrebám. Po roku 1918 sa opäť začali vyrábať luxusné a exkluzívne automobily pre majetných zákazníkov, ktorým v čase povojnového oživenia imponoval aj špecifický design karosérií. Pretekárske špeciály Delage znova dosahovali početné úspechy v mnohých európskych pretekoch série Grand Prix. Svetová hospodárska kríza však na firmu doľahla veľmi ťažko. V roku 1935 musel Louis Delâge dobrovoľne vyhlásiť úpadok. Obchodnú značku kúpil Walter Watney z firmy Delahaye, ktorá ešte do roku 1953 vyrábala automobily pod označením Delage.   

Vo veku takmer 60 rokov sa Delâge rozviedol a jeho už aj tak ťažká finančná situácia sa ešte viac zhoršila. Hľadal teda útechu vo viere. Pretože nemal finančné prostriedky ani na kúpu automobilu, často chodil pešky alebo jazdil na bicykli na púť do kláštora Terézie z Lisieux v Lisieux alebo do Lurd. V roku 1947 zomrel sedemdesiattriročný Louis Delâge v chudobe a takmer zabudnutý. Je pochovaný na cintoríne v Le Pecq. 

V roku 1990 v jeho rodnom meste založili strednú priemyselnú školu s názvom *„Lycée professionnel Louis Delâge“*.

## Iné projekty

## Externé odkazy
* Delage et les amis de Delage
* Delage, le luxe sinon rien 
* Extrait d'un article sur Louis Delage dans une revue ''Arts et Métiers'' 
* Vie de Louis Delage au Pecq

Kategória:Priekopníci automobilizmu
Kategória:Francúzski podnikatelia
Kostol Panny Márie Snežnej

**Kostol Panny Márie Snežnej** môže byť

* na Slovensku:
** Kostol Panny Márie Snežnej (Banská Štiavnica)
** Kostol Panny Márie Snežnej (Bratislava)
** Kostol Panny Márie Snežnej (Breza)
** Kostol Panny Márie Snežnej (Lazany)
** Kostol Panny Márie Snežnej (Šoporňa)

* v Česku:
** Kostol Panny Márie Snežnej (Praha)
** Kostel Panny Marie Sněžné (Olomouc)
** Kostel Panny Marie Sněžné (Ruda)

* v Poľsku
** Kostel Panny Marie Sněžné (Międzygórze)

## Pozri aj
* Kostol Panny Márie
* Kostol Nanebovzatia Panny Márie
* Kostol Narodenia Panny Márie


Panna Mária Snežná
Mp3tag

**Mp3tag** je freeware aplikácia fungujúca pod Microsoft Windows, a slúži k editácii ID3 tagov u audio súborov AAC, FLAC, APE, MP3, MPEG-4 (mp4/m4a/m4b/iTunes kompatibilné), MPC, OGG, OptimFROG OFR, OFS, SPX, TAK, TTA, WMA, WV.

Programom je ale tak isto možné prehľadne kategorizovať tieto hudobné súbory. 
Jednou zo zajímavých vlastností je schopnosť importovať [ID3] údaje z rôznych on-line zdrojov - napr. z Amazon.com alebo z freedb.org. 
Tak isto je možný export zoznamu skladieb do užívateľom definovaného formátu: [HTML], [CSV], [RTF] či [XML]. 

Program je lokalizovaný aj do slovenčiny a češtiny.

Použitie je veľmi intuitívne: v hlavnom okne otvoríte zložku, v ktorej sa nachádza album, označíte súbory a do kolóniek vľavo vyplníte potrebné údaje. Tie sa potom aplikujú na všetky zvolené súbory naraz. Môžete zadať meno interpreta, názov skladby a albumu, rok, žáner, poradie stopy a komentár. Prípadne pre danú skladbu je možné zvoliť obsah  (prázdny) alebo  (ponechať pôvodný). To sa hodí napr. pre položku Title (názov skladby). Pokiaľ totiž tag názov skladby neobsahuje, dá sa sem veľmi jednoduchou operáciou - podľa určitého kľúča - prekopírovať z názvu súboru.

## Hlavné vlastnosti
* Ukladanie ID3v1.1, ID3v2, APEv2, MP4, WMA a Vorbis komentárov do viacerých súborov súčasne
* plná podpora Unicode
* Automatické vytváranie playlistov
* Rekurzívna podpora podadresárov
* Vymazávanie časti alebo všetkých tagov viacerých súborov súčasne
* Premenovávanie súborov na základe informácií z tagov
* Import tagov z názvov súborov
* Formátovanie tagov a názvov súborov
* Náhrada znakov alebo slov v názvoch súborov alebo tagoch
* Regulárne výrazy
* Export tag informácií do užívateľom definovaných formátov (ako napr. html, rtf, csv, xml)
* Import tag informácií z online databáz ako je freeDB alebo Amazon (tak isto aj vyhľadávanie v textoch)
* Import tag informácií z lokálnej freeDB databázy
* Podpora ID3v2.3 (ISO-8859-1 aj UTF-16) a ID3v2.4 s UTF-8

## Pozri aj
* ID3
* Tag editor

## Externé odkazy
* Mp3tag Official Site
* Mp3tag Official Forum
* Mp3tag Changelog

Kategória:Softvér pre Windows
Kategória:Freeware
Kategória:Hudobný softvér
Isla San Luis

**Isla San Luis** (alebo **La Encantada Mayor**, alebo **Salvatierra**) je ostrov vulkanického pôvodu, nachádzajúci sa v Kalifornskom zálive asi tri kilometre od pobrežia Kalifornského polostrova. Je to najväčší ostrov zo súostrovia Encantada. Ostrov je tvorený rôznorodými typmi hornín – od bazaltov cez andezity až po dacity. Najmladšími horninami sú ryolitové obsidiánové sklá v centrálnej a severozápadnej časti ostrova.

## Externé odkazy
* www.volcano.si.edu – ostrov Isla San Luis na Global Volcanism Program 

Kategória:Ostrovy Mexika
Kategória:Sopky Mexika
Kategória:Troskové kužele
Tetra svietivá

**Tetra svietivá** (*Hemigrammus ocellifer*) je druh ryby z čeľade charaxovité (*Characidae*).

## Pôvod
Pochádza z Južnej Ameriky (oblasť Guyany, Amazonky).

## Iné projekty

## Zdroj
* Thomas Romig:*Příroda do kapsy: Akvarijní ryby* ISBN 80-205-1033-8

Kategória:Charaxovité
Kategória:Akváriové ryby
Tetra neónová

**Tetra neónová** (*Paracheirodon innesa*) je druh ryby z čeľade charaxovité (*Characidae*), často chovaná akváriová ryba. Je charakteristická svojím výrazným červeno-modrým sfarbením, ktoré vynikne aj v tmavej vode (z toho druhové meno neónová). 

Pochádza z Južnej Ameriky, kde žije v húfoch v stojatých a pomaly tečúcich vodách. V akváriách sa preto chová tiež v húfoch. 

## Opis
Tetra neónová je malá rybka (maximálna dĺžka 3 – 5 cm) s priesvitnými plutvami. Od hlavy k tukovej plutve sa jej tiahne tyrkysovomodrý svietiaci pruh. Zadná polovica spodnej strany tela až k chvostu je červená. Predná časť brucha je belavá, čím sa líši od neónky červenej (*Paracheirodon axelrodi*), ktorá má červené aj brucho. Brušné partie samičiek sú objemnejšie.

## Chov
Optimálne podmienky pre tetru neónovú sú dobre zarastené, nie príliš svetlé akváriá bez agresívnych spoločníkov. Odchov je úspešný len vo veľmi mäkkej vode, ktorej pH sa blíži k 6. Nie je vhodné ich chovať pri nízkych teplotách.

## Galéria

Neonfische 1.JPG|
Neonfische.jpg|
Paracheirodon_innesi_(aka).jpg|


## Zdroj
* Thomas Romig - *Příroda do kapsy: Akvarijní ryby* ISBN 80-205-1033-8

## Iné projekty

Kategória:Charaxovité
Kategória:Akváriové ryby
Hérón z Alexandrie

**Hérón z Alexandrie** alebo **Herón** () (* cca 10, Alexandria, Egypt† 70, tamže) bol matematik, inžinier a vynálezca pôsobiaci v rodnej Alexandrii. Je považovaný za najväčšieho experimentátora antiky. 

Zaoberal sa prevažne trigonometriou, najčastejšie jej praktickou aplikáciou – vymeriaval polia a vinice. Je známy jeho vzorec pre výpočet obsahu trojuholníku pomocou dĺžok strán. 

## Vynálezy
Je vynálezcom veterného mlyna, ozubených súkolí a stroja pracujúceho na princípe počítadla. Je považovaný za vynálezcu predchodcu parnej turbíny, ktorý je dnes označovaný ako Herónova guľa – aeolipila - primitívny parný stroj, ktorá bola prvým zariadením využívajúcim princíp reaktívnej sily. Vynašiel aj nástroj s praktickým využitím – dioptru (), predchodcu neskoršieho teodolitu. Okrem toho vysvetlil činnosť sifónovej fľaše a navrhol vojenský katapult.

## Optika
V diele *Katoptrika (Optika)* popisuje výsledky, ktoré dosiahli jeho predchodcovia. Je prvým známym fyzikom, ktorý vyslovil **princíp najkratšej optickej dráhy** pri odraze svetla od rovinných a sférických zrkadiel. ( *skutočná dráha svetelného lúča smerujúceho od predmetu k zrkadlu a potom k pozorovateľovmu oku je najkratšia* ). Na zdôvodnenie Herónovi stačila jediná veta: "*Je známe, že príroda nerobí nič zbytočne, ani sa nenamáha pre nič za nič.*" V 17. storočí Christiaan Huygens odvodil princíp najkratšej dráhy ( v skutočnsti najkratšieho času ) z vlnovej povahy svetla. Vyslovil teóriu o plynových časticiach, medzi ktorými je vákuum, čo umožňuje stlačiteľnosť plynov (Herónova fontána).

V definitívnej verzii *Optiky* Ptolemaios skúma aj lom svetelných lúčov pri prechode z jedného prehľadného prostredia, napríklad zo vzduchu, do iného priehľadného prostredia, napríklad do vody. Do nádoby s vodou zavesil do polovice jeho priemeru kotúč, na ktorom bola na okraji škála na meranie uhlov. Pozdĺž trubice pripevnenej na kotúči pozoroval predmet ponorený do vody a meral uhly, ktoré dopadajúci a lomený lúč zvierajú s normálou, teda kolmicou na povrch. Presnosť pozorovania sa pohybovala do zlomkov stupňa po niekoľko stupňov. 

Presný zákon spájajúci tieto dva uhly odvodil v 17. storočí Fermat. Jednoduchým zovšeobecnením Herónovho princípu pre prípad odrazu: *dráha ktorú prejde svetelný lúč od predmetu k oku , nie je najkratšia, ale je to dráha ktorú lúč prejde za najkratší čas.* Presný zákon lomu, známy ako Snellov zákon, bol experimentálne objavený až na začiatku 17. storočia n.l. 

## Pozri aj
* Herónova fontána

## Iné projekty

## Referencie

## Externé odkazy
* Webpage about Hero by The Technology Museum of Thessaloniki 
* preklad diela  ''Pneumatica'' 
* Životopis Heróna ang., The MacTutor History of Mathematics archive

Kategória:Narodenia v 1. storočí
Kategória:Úmrtia v 70
Kategória:Matematici starovekého Grécka
Kategória:Osobnosti z Alexandrie
Rad Za osobnú odvahu

**Rad Za osobnú odvahu** (), bol zavedený 28. decembra 1988. Toto vyznamenanie sa udeľovalo občanom Sovietskeho zväzu a Ruska za mimoriadnu odvahu a statočnosť pri záchrane života, udržovaní verejného poriadku a ochrane štátneho majetku, ako aj za boj proti kriminalite, živelným pohromám a iným výnimočným udalostiam. Spolu bolo udelených 529 týchto vyznamenaní.

Prvákrát bol rad udelený 3. februára 1989, učiteľke základnej školy č. 42 v meste Ordžonikidze (dnes Vladikavkaz) Natalii Jefimovej. Po tom čo bola jej trieda držaná ako rukojemníci a neskôr vyslobodená pri policajnom zásahu.

## Opis
Rad Za osobnú odvahu má tvar zľahka vypuklej päťramennej hviezdy, ktorej povrch je vyplnený lúčmi. Zvonku hviezdy, medzi jej tupými uhlami, sa nachádza z ľavej strany dubová a z pravej vavrínová vetvička, ktoré sú dolu spojené. Vo hviezde sa nachádza mierne vypuklý štít, v ktorom je vpísaný ovál. V horej časti oválu je malá červená päťramenná hviezdička s kosákom a kladivom. Pod ňou, v ovále, je vpísaný reliéfny nápis "ЗА ЛИЧНОЕ МУЖЕСТВО" (Za osobnú odvahu). Cez celú dolnú časť štítu sa tiahne stuha s nápisom "CCCP" (ZSSR).

Veľká päťramenná hviezda, kosák s kladivom a nápisy sú pozlátené. Malá hviezdička a stuha sú pokryté rubínovočerveným emailom a sú orámované pozlátenými prúžkami. Povrch štítu je z bieleho emailu a takisto je jeho okraj pozlátený. Povrch dubovej a vavrínovej vetvičky sú, rovnako ako stred štítu, vytvorené oxidáciou.

Rad Za osobnú odvahu je zo striebra. Rozmer medzi protiľahlými cípmi hviezdy je , šírka 44,, výška  a hmotnosť sa pohybuje okolo 33,250±1,620 gramu.

Hviezda má hore očko s krúžkom, pomocou ktorého je pripnutá k hodvábnej stuhe červenej farby. Stuha má po krajoch tri biele pásiky, jej celková šírka je , každý z pásikov má šírku .

## Referencie


## Iné projekty

Kategória:Sovietske rady a vyznamenania
Marián Čišovský

**Marián Čišovský** (* 2. november 1979, Humenné - † 28. jún 2020) bol slovenský futbalový obranca. Naposledy pôsobil v českom klube FC Viktoria Plzeň. Za slovenskú reprezentáciu odohral 15 zápasov vrátane účasti na letných olympijských hrách v roku 2000.

Kariéru ukončil predčasne, v októbri 2014, zo zdravotných dôvodov, keď mu bola diagnostikovaná amyotrofická laterálna skleróza. Ochoreniu v roku 2020 podľahol.

## Kariéra
Futbal začínal hrať v rodnom Humennom. V roku 1999 prestúpil do Interu Bratislava, kde získal dva tituly. Do roku 2008 pôsobil v FC Artmedia Petržalka. V roku 2007 prejavil o hráča záujem portugalský klub Boavista Porto , no ostal pôsobiť naďalej v Petržalke. V septembri 2008 prestúpil do rumunského klubu FC Temešvár. Zmluvu podpísal na tri roky.

## Úspechy
* Majster Slovenska: 2000, 2001, 2008
* Slovenský pohár: 1996, 2000, 2001, 2008
* Jedenástka roka ligy: 2006, 2007

## Referencie


## Iné projekty

Kategória:Slovenskí futbalisti
Kategória:Hráči 1. HFC Humenné
Kategória:Hráči FK Inter Bratislava
Kategória:Hráči MŠK Žilina
Kategória:Hráči FC Petržalka 1898
Kategória:Hráči FC Politehnica Timișoara
Grófstvo (Írsko)

[thumb|Rozdelenie [Írsko (ostrov)|Írska na 32 tradičných grófstiev.]]
**Grófstva** (, ) sú administratívne podcelky, ktoré v minulosti a v niektorých prípadoch aj dnes vymedzujú územia miestnej samosprávy. Primárnou funkciou grófstiev bolo zaviesť kráľovskú kontrolu v oblasti daní, bezpečnosti a súdnictva na miestnej úrovni. Pred rokom 1838 v Írsku jestvovalo 32 grófstiev, tzv. *tradičných grófstiev*. V Severnom Írsku grófstva nehrajú v správe už žiadnu rolu, nahradili ich *okresy*.

Po rozdelení Írska a vzniku Írskeho slobodného štátu zostalo 26 grófstiev v nezávislom Írsku a zvyšných šesť zostalo súčasťou Spojeného kráľovstva ako Severné Írsko. V dnešnom Írsku je 26 grófstiev, 2 *city and county councils* a 3 takzvané *[[County Borough]]s* (*city councils*).

## Zoznam tradičných grófstiev
center|thumb|Írsko

## Súčasné rozdelenie
Väčšina tradičných grófstiev sa zhoduje s dnešnými grófstvami. Dublin je dnes rozdelené na tri grófstva: South Dublin (po írsky: *Áth Cliath Theas*), Dún Laoghaire-Rathdown (*Dún Laoghaire-Ráth an Dúin*), Fingal (*Fine Gall*). Takisto je aj viacero väčších miest – Cork (*Corcaigh*), Dublin (*Áth Cliath*) a Galway (*Gaillimh*) - vyčlenených administratívne z materských grófstiev. Tieto celky sa nazývajú *[[County Borough]]s* alebo *city councils*. Do roku 2014 boli aj mestá Limerick a Waterford vyčlenené, od roku 2014 boli zlúčené s grófstvami Limerick, resp. Waterford a boli tak vytvorené 2 *city and county councils*. Do roku 2014 bolo aj grófstvo Tipperary rozdelené na grófstva: *North* a *South Tipperary*, od roku 2014 boli opäť zlúčené.

V súčasnom Írsku tak je 26 *grófstiev* (*county councils*), 2 *city and county councils* a 3 *County Boroughs* (*city councils*).

## Zdroj
Cornelius Nepos

náhľad|Cornelius Nepos
**Cornelius Nepos** (asi 100- medzi 27 a 24 pred Kr.) bol rímsky životopisec. Pochádzal z Predalpskej Galie (Gallia Cisalpina), kde sa narodil možno v dedine Hostilia alebo v Pávii. Nepos sa v Ríme pridal k okruhu vzdelanej vyššej vrstvy, ktorá sa nezaujímala o politickú činnosť a namiesto nej sa venovala literatúre. K jeho priateľom patril básnik Catullus, ktorý mu venoval svoju zbierku veršov, Titus Pomponius Atticus aj Marcus Tullius Cicero. V staroveku boli známe dve zbierky listov adresovaných Ciceronom práve Nepotovi. Vrchol jeho literárnej kariéry datuje Hieronymus v svojom *Chronicon* (Kronika) do roku 40 pred Kr., už pred týmto dátumom však Nepos musel byť pomerne známy, keďže mu Catullus venoval svoje básnické dielo ešte pred rokom 54 pred Kr. Okolo roku 32 pred Kr. uverejnil Nepos svoje najvýznamnejšie dielo – *De viris illustribus* (O vynikajúcich mužoch). Dátum Nepotovej smrti nie je presne známy. Podľa Plínia Staršieho spadal do obdobia Augustovho principátu], t. j. k nemu došlo po roku 31 pred Kr.

## Dielo
### ''De viris illustribus''
S početných literárnych diel Cornelia Nepota sa do dnešnej doby zachovali len časti *De viris illustribus* (O vynikajúcich mužoch). Pôvodne musela mať táto zbierka životopisov aspoň 16 kníh rozdelených tematicky, pričom jednej profesnej kategórii boli venované vždy knihy, jedna pojednávajúca o velikánoch rímskych a jedna o cudzích, prevažne gréckych významných osobnostiach. Rozdelenie do dvojíc umožňovalo účelne porovnávať rímske a nerímske osobnosti, čo bolo Nepotovo novátorstvo oproti staršej, gréckej životopisnej tradícii.

Z diela sa zachoval sa celý oddiel *De excellentibus ducibus exterarum gentium* (O vynikajúcich veliteľoch cudzích národov) a životopisy Marca Porcia Catona a Tita Pomponia Attica, ktoré patrili do oddielu venovaného rímskym historikom.

U Cornelia Nepota sa objavuje akýsi kultúrny relativizmus. Na rozdiel od mnohých iných rímskych autorov, nepokúša sa ukázať, že významné postavy rímskych dejín majú morálnu prevahu nad osobnosťami nerímskymi. Naopak, v predhovore k oddielu o cudzích vojvodcoch prichádza s pojmom národná tradícia (*maiorum instituta*), ktorým vysvetľuje rozličné hodnoty rôznych národov.

### Nedochované diela
* *Chronica* (Kronika, 3 knihy), Nepotovo novátorstvo spočíva v synchronizácii dejín Ríma, Grécka a Orientu
* *Exempla* (Príklady, najmenej 5 kníh)
* *De vita Ciceronis* (Ciceronov životopis)
* *De vita Catonis* (Catonov životopis)

## Iné projekty
 

## Literatúra
* 

Kategória:Narodenia v 1. storočí pred Kr.
Kategória:Spisovatelia starovekého Ríma
Rad priateľstva medzi národmi

**Rad priateľstva medzi národmi** (), bol vyznamenaním Sovietskeho zväzu zavedeným 17. októbra 1972 pri príležitosti 50. výročia vzniku Sovietskeho zväzu. Bolo udeľované osobám, organizáciám, závodom, vojenským jednotkám i administratívnym celkom za výborné výsledky v posilňovaní vnútroštátneho aj medzinárodného priateľstva a spolupráce medzi národmi, za ekonomický, politický, vedecký, vojenský a kultúrny rozvoj Sovietskeho zväzu.

V roku 1991 bol Rad nahradený Radom Priateľstva.

## Iné projekty
 

## Zdroj
* 

## Externé odkazy
* Ruské vyznamenania (po anglicky)

Kategória:Sovietske rady a vyznamenania
Kategória:Držitelia Radu priateľstva medzi národmi
Heretik (priezvisko)

**Heretik** (ženský variant: **Heretiková**) je slovenské a české priezvisko. Je veľmi zriedkavé, na Slovensku sa vyskytuje v Bratislave, Starej Ľubovni, Námestove a Oravskej Polhore (okres Námestovo), v Česku v Havířove a Ostrave.

## Známi nositelia
Pozri v článku Heretik.

## Pozri aj
* Heretík (priezvisko)

Kategória:Slovenské priezviská
Kategória:České priezviská
Kategória:Priezviská na Slovensku
Kategória:Priezviská v Česku
Rad pracovnej slávy

**Rad pracovnej slávy** (), bol vyznamenaním Sovietskeho zväzu zavedeným 18. januára 1974. Bol vytvorený ako civilná verzia Radu slávy, udeľovaný bol za pracovné úspechy. Rovnako ako Rad slávy mal Rad pracovnej slávy tri stupne (I. stupeň, II. stupeň, III. stupeň). Jeho nositelia mali isté spoločenské výhody, ako peňažnú rentu alebo mestskú dopravu zadarmo.

## Iné projekty
 

## Zdroj
* 

## Externé odkazy
* Ruské vyznamenania (po anglicky)

Kategória:Sovietske rady a vyznamenania
Marcus Atilius

**Marcus Atilius** bol rímsky autor komédií. Z jeho diela sa nám zachovali len názvy niektorých hier. Je jedným z pokračovateľov Terentia.

## Literatúra
* 

Kategória:Dramatici starovekého Ríma
Titus Quinctius Atta

**Titus Quinctius Atta** (zomrel roku 77 pred Kr.) bol rímsky autor komédií patriacich k tzv. *fabulae togatae* (togáty). Z jeho diela sa nám zachovalo iba asi 12 titulov. Je tiež možné, že Atta napísal i zbierku epigramov. Údajne si získal povesť za živelnosť, s akou zobrazoval svoje postavy, obzvlášť ženského pohlavia.

## Literatúra
* 

Kategória:Narodenia v 1. storočí pred Kr.
Kategória:Dramatici starovekého Ríma
Aufidius Bassus

**Aufidius Bassus** bol rímsky historik, ktorý tvoril za vlády cisára Tiberia (14 – 32 po Kr.).

Jeho dielo sa začínalo pravdepodobne občianskymi vojnami alebo smrťou Caesara. Plínius Starší ho dokončil po vládu Nerona.

Iný titul, *Bellum Germanicum* (Germánska vojna), mohol byť samostatným dielom alebo časťou dejepisnej tvorby. Seneca si Bassovo historické dielo vážil. Bassus bol jedným zo zdrojov pre Tacita.

## Literatúra
* 

Kategória:Historici starovekého Ríma
Caesius Bassus

**Caesius Bassus** bol rímsky básnik, ktorý žil za vlády cisára Nerona (54 – 68 po Kr.).

Bassus bol blízkym priateľom satirika Persia, ktorý mu venoval svoju šiestu satiru. Caesius Bassus sa postaral o vydanie Persiovho básnického diela z jeho pozostalosti. Údajne zahynul pri výbuchu Vezuvu (79 po Kr.). Caesius Bessus bol považovaný za jedného z najvýznamnejších lyrických básnikov. Podľa Quintiliana  bol dokonca jediný lyrik s výnimkou Horatia, ktorý stál za to, aby bol čítaný.

Caesius Bassus býva tiež stotožňovaný s autorom spisu *De metris* (O metre), z ktorého sa zachovalo niekoľko dlhších zlomkov. Dielo bolo venované Neronovi.

## Referencie

## Literatúra
* 

Kategória:Básnici starovekého Ríma
Kolník (priezvisko)

**Kolník** (o význame pozri kolník) je slovenské priezvisko. Najrozšírenejšie je v okrese Nové Mesto nad Váhom, najmä v obci Hrachovište a v meste Nové Mesto nad Váhom.

## Známi nositelia
Pozri v článku Kolník.

## Pozri aj
* Kolnik (priezvisko)

Kategória:Slovenské priezviská
Kategória:Priezviská na Slovensku
Kategória:Priezviská v Česku
Ľudovít Šimko

**Ľudovít Šimko** môže byť

* slovenský lekár (1859 – 1945), signatár Martinskej deklarácie, pozri Ľudovít Šimko (1859) 
* slovenský lekár (1884 – 1944), zakladateľ prvého Ušno-nosno-krčného pracoviska na Slovensku, pozri Ľudovít Šimko (1884)
* slovenský vojak, organizátor a veliteľ slovenských dobrovoľníckych jednotiek v roku 1918, pozri Ľudovít Šimko (vojak) 

Šimko, Ľudovít
Ľudovít Šimko (1859)

**Ľudovít Šimko** (* 6. september 1859, Martin – † 13. august 1945, Senica) bol slovenský lekár, politik, signatár Martinskej deklarácie.

## Životopis
Študoval na gymnáziu v Martine, kde sa zapojil do národno-kultúrnej práce v rámci činnosti Slovenského spevokolu. 21. septembra sa oženil s Irenou rod. Gavurovou (1869 - 1916). Po zrušení martinského gymnázia v roku 1874 študoval v Prešove. Študoval medicínu na univerzite vo Viedni, ktorú ukončil v roku 1883. Počas štúdií vo Viedni bol v rokoch 18801881 pokladníkom a v rokoch 18821883 predsedom slovenského akademického spolku Tatran. 

Od roku 1884 pôsobil ako súkromný lekár v Senici, neskôr, v rokoch 19241936 ako okresný lekár. Bol osobným lekárom Jozefa Miloslava Hurbana. 

Ako člen Slovenskej národnej strany sa zúčastnil volebných bojov na podporu slovenských kandidátov za poslancov do Uhorského snemu, za čo bol súdne stíhaný. Bol členom Slovenskej národnej rady a v rokoch 19181920 poslancom Revolučného národného zhromaždenia. Zastával aj viacero funkcií v evanjelickej cirkvi: od roku 1899 zastával funkciu dozorcu nitrianskeho seniorátu, po roku 1918 dozorcu západného dištriktu. 

Bol predsedom správy Roľníckej vzájomnej pokladnice v Modre a Hospodárskeho družstva v Senici. Bol propagátorom včelárstva. Po roku 1918 prispieval do rôznych časopisov článkami o politike, cirkevnej problematike a hospodárení.

## Referencie


## Literatúra
* Kto bol kto v histórii Banskej Bystrice 12552000
* 

## Externé odkazy
* Záznam o narodení a krste v matrike riadok 54 - evanjelická cirkev v Martine
* Záznam o sobáši riadok 6 - evanjelická cirkev v Senici
* www.izahorie.sk 

Kategória:Signatári Martinskej deklarácie
Kategória:Osobnosti z Martina
Jaraguay (sopka)

**Jaraguay** je v súčasnosti neaktívne vulkanické pole, nachádzajúce sa na Kalifornskom polostrove. Pole je tvorené viacerými troskovými kužeľmi bazaltového, alebo bazaltovo-andezitového zloženia a s nimi asociovanými lávovými prúdmi. Vek poslednej erupcie nie je známy, no absencia porastu niektorých lávových prúdov indikuje ich pomerne mladý vek.

## Externé odkazy
* www.volcano.si.edu  - vulkanické pole Jaraguay na Global Volcanism Program 

Kategória:Sopky Mexika
Kategória:Troskové kužele
Isla Guadalupe

**Isla Guadalupe** je ostrov v Tichom oceáne pod správou Mexika, najbližšia pevnina je  vzdialené západné pobrežie Kalifornského polostrova. Ostrov má pretiahnutý tvar, jeho dĺžka je  a šírka . Na Guadalupe žilo v roku 2005 celoročne 15 osôb, sezónne sa tam zdržiavajú prevažne rybári.

## Geologický vývoj
Ostrov Guadalupe je vulkanického pôvodu, predstavuje vrchol staršieho podmorského chrbta. Je tvorený dvoma štítovými sopkami, severnejšia z nich je mladšia. Obe sopky sú posiate početnými troskovými kužeľmi, lávovými prúdmi a pyroklastikami. Z hornín prevládajú alkalické bazalty a trachyty.

## Iné projekty
.

## Externé odkazy
* www.volcano.si.edu  – ostrov Guadalupe na Global Volcanism Program 

Kategória:Ostrovy Tichého oceánu
Kategória:Ostrovy Mexika
Kategória:Sopky Tichého oceánu
Kategória:Sopky Mexika
Kategória:Štítové vulkány
San Borja (sopka)

**San Borja** je neaktívne vulkanické pole, ktoré sa nachádza na Kalifornskom polostrove. Pole pozostáva s niekoľkých troskových kužeľov a s nimi asociovaných lávových prúdov bazaltového až andezitového zloženia. Vek poslednej erupcie nie je známy, no podobne ako severnejšie položené polia San Quintín a Jaraguay je riedko pokryté vegetáciou, čo indikuje pomerne mladý vek.

## Externé odkazy
* www.volcano.si.edu  - vulkanické pole na Global Volcanism Program 

Kategória:Sopky Mexika
Kategória:Troskové kužele
Coronado (sopka)

**Coronado** je menší, v súčasnosti neaktívny stratovulkán, nachádzajúci sa na severnom okraji ostrova rovnakého mena v Kalifornskom zálive. Vulkán má výšku približne 440&nbsp;m a jeho vrchol je ukončený kráterom s rozmermi 300&nbsp;×&nbsp;160&nbsp;m. Vek poslednej erupcie nie je známy, jediným prejavom minulej aktivity sú fumaroly.

## Externé odkazy
* www.volcano.si.edu  - stratovulkán Coronado na Global Volcanism Program 

Kategória:Sopky Mexika
Kategória:Stratovulkány
Émile Delahaye

**Émile Delahaye** (* 16. október 1843, Tours, Francúzsko – † 1. jún 1905, Saint-Raphaël) bol francúzsky priekopník automobilizmu, zakladateľ firmy Delahaye.

## Životopis
Narodil sa v Tours v départemente Indre-et-Loire, v údolí rieky Loiry. Študoval strojárstvo na obchodnej škole v Angers, na ktorej neskôr študoval aj ďalší automobilový priekopník Louis Delâge. Delahaye pracoval istý čas v Belgicku potom sa vrátil do Tours, kde sa v roku 1873 oženil. 

V roku 1879 prevzal miestnu firmu (založenú v roku 1845), ktorá vyrábala zariadenia pre tehliarske pece a ďalšie príslušenstvá ako aj stacionárne motory a železničné vagóny. Fascinovaný prvými automobilmi, začal experimentovať s parnými a spaľovacími motormi. V roku 1894 predstavil na prvej parížskej „Motor Show“ svoj prvý automobil, inšpirovaný vozidlom Karla Benza.

Aby svojim vozidlám zaistil väčšiu publicitu, v roku 1896 osobne riadil jeden zo svojich automobilov na pretekoch Paríž-Marseille-Paríž; došiel na siedmom mieste, jeho druhé vozidlo skončilo desiate. Neskôr bol v dôsledku zdravotných problémov a vysokých výdajov nútený spojiť sa s dvomi priemyselníkmi z Paríža, ktorými boli jeho švagrovia Leon Desmarais a Georges Morane. V roku 1900 Delahaye firmu opustil, noví vlastníci presunuli výrobu z Tours do Paríža a nová továreň firmy pod názvom *Société des Automobiles Delahaye* sa ďalej venovala výrobe osobných a nákladných automobilov, rovnako aj výrobe autobusov. 

V roku 1901 sa kvôli zhoršenému zdravotnému stavu presídlil na riviéru, kde o štyri roky neskôr zomrel.

Firma, ktorú Delahaye založil, prežila až do roku 1954.

## Externé odkazy
* Fotogaléria
* 1896 - DELAHAYE
* História  

 

Kategória:Osobnosti z Tours
Kategória:Priekopníci automobilizmu
Kategória:Francúzski podnikatelia
El Aguajito

**El Aguajito** je v súčasnosti neaktívna kaldera, nachádzajúca sa na Kalifornskom polostrove pri pobreží Kalifornského zálivu, severovýchodne od komplexu Tres Vírgenes. Kaldera s priemerom približne 10&nbsp;km má značne erodované okraje. Jej vznik sa datuje na 760&nbsp;000&nbsp;rokov, je tvorená prevažne andezitmi a ryolitmi. Postkalderové štádium predstavujú ryolitové a dacitové lávové dómy, nachádzajúce sa na severnom, resp. južnom okraji. Počas geotermálneho prieskumu boli objavené viaceré termálne pramene na južnom okraji, taktiež aj zvýšená seizmicita.

## Externé odkazy
* www.volcano.si.edu  - kaldera El Aguajito na Global Volcanism Program 

Kategória:Sopky Mexika
Kategória:Kaldery
Tetra kráľovská

**Tetra kráľovská** (lat. *Inpaichthys kerri*) je druh ryby z čeľade charaxovité (*Characidae*).

## Pôvod
Pochádza z Južnej Ameriky (južné povodie Amazonky v Brazílii).

## Zdroj
* Thomas Romig: *Příroda do kapsy: Akvarijní ryby* ISBN 80-205-1033-8

## Iné projekty

Kategória:Charaxovité
Kategória:Akváriové ryby
Tres Vírgenes

**Tres Vírgenes** je v súčasnosti neaktívny vulkanický komplex, nachádzajúcich sa na polostrove Kalifornia, v štáte Baja California Sur. Komplex je tvorený troma stratovulkánmi *El Viejo*, *El Azufre* a *La Vígren*. Najmladší z tejto série je stratovulkán La Vígren, andezitový stratovulkán, pokrytý početnými dacitovými lávovými dómami a prúdmi. Vek jeho poslednej erupcie sa odhaduje na niekoľko tisíc rokov. Na severnom okraji komplexu, neďaleko okrajov kaldery El Aguajito sa nachádza elektráreň, využívajúca geotermálnu energiu oblasti.

## Externé odkazy
* www.volcano.si.edu – stratovulkanický komplex Tres Vírgenes na Global Volcanism Program 

Kategória:Sopky Mexika
Kategória:Stratovulkány
Isla Tortuga

**Isla Tortuga** je ostrov vulkanického pôvodu, nachádazjúci sa v Kalifornskom zálive, asi  východne od pobrežia Kalifornského polostrova.  široký a približne  vysoký ostrov je vlastne vrchol štítovej sopky, ktorá je ukončená kalderou s priemerom . V kaldere sa nachádza asi  hrubá vrstva morskej soli, ktorá sa tam postupne usadzovala. Vek poslednej erupcie nie je známy, jediným prejavom vulkanickej minulosti ostrova sú aktívne fumaroly.

## Externé odkazy
* www.volcano.si.edu – ostrov Isla Tortuga na Global Volcanism Program 

Kategória:Ostrovy Mexika
Kategória:Sopky Mexika
Kategória:Štítové vulkány
Abrahám (priezvisko)

**Abrahám** (prechýlene: **Abrahámová**) je slovenské a české priezvisko, ktoré vzniklo z mena starozákonného patriarchu Abraháma.

Na Slovensku je podľa údaja z roku 1995 najčastejšie vo Zvolene (48 nositeľov), v Nových Zámkoch (43), v Môlči (34), vo Vyhniach (28) a v Banskej Bystrici (25).

## Známi nositelia
* Dušan Abrahám (* 1947), slovenský futbalový tréner
* Jan Abrahám (1910 – ?), český politik (KSČ), poslanec NZ
* Miroslav Abrahám (1931 – 2007), slovenský ekonóm
* Peter Abrahám, bývalý riaditeľ Fun Radia, neskôr riaditeľ Kancelárie licenčnej rady
* Samuel Abrahám, slovenský politológ a vydavateľ
* Jaroslava Abrahámová-Mihočková, slovenská stolná tenistka

## Pozri aj
* Abraham (priezvisko)
* Abrhám

## Referencie

Kategória:Priezviská na Slovensku
Kategória:Priezviská v Česku
Kategória:Slovenské priezviská
Kategória:České priezviská
Punta Púlpito

**Punta Púlpito** je obsidiánový lávový dóm, nachádzajúci sa na Kalifornskom polostrove v mexickom štáte Baja California Sur. Dóm je starý približne pol milióna rokov, v jeho okolí sa nachádzajú početné termálne pramene a fumaroly.

## Externé odkazy
* www.volcano.si.edu  - lávový dóm Punta Púlpito na Global Volcanism Program 

Kategória:Sopky Mexika
Kategória:Lávové dómy
Adam (priezvisko)

**Adam** je priezvisko odvodené od mužského mena Adam. Na Slovensku je najčastejšie je v Michalovciach, Hronských Kľačanoch (okres Levice), Prešove a v obci Vechec (okres Vranov nad Topľou).

## Známi nositelia
Pozri v článku Adam.

Kategória:Anglické priezviská
Kategória:České priezviská
Kategória:Francúzske priezviská
Kategória:Nemecké priezviská
Kategória:Slovenské priezviská
Kategória:Priezviská v Česku
Kategória:Priezviská vo Francúzsku
Kategória:Priezviská v Nemecku
Kategória:Priezviská na Slovensku
Kategória:Priezviská v Spojenom kráľovstve
Tetra priesvitná

**Tetra priesvitná** (lat. *Pristella maxillaris*) je druh ryby z čeľade charaxovité (*Characidae*).

## Pôvod
Pochádza z Južnej Ameriky (Venezuela, Guyana, severná Brazília).

## Zdroj
* *Thomas Romig - Příroda do kapsy: Akvarijní ryby* ISBN 80-205-1033-8

## Iné projekty

Kategória:Charaxovité
Kategória:Akváriové ryby
Tetra skvostná

**Tetra skvostná** (*Hyphessobrycon bentosi*) je druh ryby z čeľade charaxovité (*Characidae*).

## Pôvod
Pochádza z Južnej Ameriky (Amazonská kotlina v Brazílii, ďalej Guyana a Surinam).

## Zdroj
* Thomas Romig: *Příroda do kapsy: Akvarijní ryby* ISBN 80-205-1033-8

Kategória:Charaxovité
Kategória:Akváriové ryby
Claude Dornier

**Claude Honoré Desiré Dornier** (* 14. máj 1884, Kempten, Nemecké cisárstvo – † 5. december 1969, Zug, Švajčiarsko) bol francúzsko-nemecký letecký konštruktér, zakladateľ firmy Dornier Flugzeugwerke.

## Životopis
Narodil sa v rodine Francúza (ktorý dovážal do Nemecka víno) a jeho nemeckej manželky v Bavorsku. Tu aj vyrastal a získal základné vzdelanie. Od mladosti sa zaujímal o vedu a techniku, v roku 1907 úspešne ukončil štúdium na Technickej univerzite v Mníchove.

Mladý inžinier sa najprv zaoberal výpočtami pevnosti materiálov v strojárskej firme *Nagel* v Karlsruhe. 2. novembra 1910 nastúpil dvadsaťšesťročný Dornier do firmy Luftschiffbau Zeppelin vo Friedrichshafene pri Bodamskom jazere, kde jeho schopnosti čoskoro rozpoznal sám Ferdinand von Zeppelin. Dorniera ustanovil za svojho poradcu, a nadaný konštruktér začal s vlastným výskumom a návrhmi vylepšení dielov z ľahkých zliatin a neskôr aj s návrhmi lietadiel a hydroplánov.

V roku 1914 Dornier opustil so skupinkou konštruktérov a kresličov z oddelenia „Do“ továreň grófa Zeppelina a v friedrichshafenskej časti Seemoos postavil vlastnú priestornú drevenú halu a konštrukčnú kanceláriu. Onedlho po úplnom osamostatnení od Zeppelinovho koncernu gróf Zeppelin vo veku 79 rokov zomrel.

Po vojne sa kvôli zákazu stavby lietadiel, zakotveného v podmienkach zmluvy z Versailles presunul do Talianska a od roku 1921 tam začal s výrobou lietadiel. V Taliansku vznikol slávny hydroplán Wal.  

Medzi rokmi 1922 až 1930 firma vyrábala hydroplány, ako napríklad obrí Dornier Do X. Po prevzatí moci nacistami sa firma okrem výroby civilných strojov pre spoločnosť Lufthansa zaoberala vývojom a výrobou lietadiel pre Luftwaffe a tak tu vznikol úspešný bombardér Do 17, následník Do 217. Počas vojny spoločnosť pracovala na veľmi rýchlom stíhacom lietadle Do 335, to sa však svojho nasadenia v boji nedočkalo.

Po druhej svetovej vojne sa Dornier presunul do Zugu vo Švajčiarsku a v Španielsku vyrábal lietadlo STOL Do&nbsp;25. V roku 1956 bola výroba v Mníchove-Neuaubingu a Oberpfaffenhofene opäť obnovená. Firma Dornier v sedemdesiatych rokoch spoločne s francúzskou firmou Dassault-Breguet vyvíjala a vyrábala lietadlo Alpha Jet, ktoré sa neskôr stalo štandardným cvičným lietadlom NATO. 

V roku 1934 získal čestné občianstvo mesta Friedrichshafen.

## Referencie

## Literatúra
* Lutz Tittel: *100 Jahre Claude Dornier, Metallflugzeugbau. 1914-1969*. Städtisches Bodensee-Museum, Friedrichshafen 1984, ISBN 3-926162-70-8 
* Joachim Wachtel: *Claude Dornier. Ein Leben für die Luftfahrt*. Aviatic-Verlag, Planegg 1989, ISBN 3-925505-10-5
* Hartmut Löffel et al.: *Claude Dornier*; in: Hartmut Löffel (Hg.): *Oberschwaben als Landschaft des Fliegens. Eine Anthologie*. Konstanz & Eggingen: Edition Isele, 2007; S. 313-353. ISBN 978-3-86142-429-1.

## Iné projekty

Kategória:Dornier
Kategória:Nemeckí leteckí konštruktéri
Kategória:Priekopníci letectva
Azúrové pobrežie

thumb|Azúrové pobrežie

**Azúrové pobrežie** alebo **Francúzska riviéra** (po francúzsky: *Côte d'Azur*, po okcitánsky: *Còsta Azzura*) je neformálne označenie stredomorského pobrežia vo Francúzsku a Monaku, a to od talianskych hraníc až po Cassis, resp. podľa iných zdrojov len po Toulon, Hyères, Saint-Tropez, či po Cannes. Na východe nadväzuje na Taliansku riviéru. 

Je to oblasť s početnými letoviskami a plážami. Významné mestá sú Menton, Monako, Nice, Antibes, Cannes, Fréjus a Saint-Tropez.

## Referencie

## Iné projekty

Kategória:Geografia Francúzska
Riviéra

**Riviéra** môže byť:
* pobrežie (obyčajne morské) vhodné na kúpanie
* voľné kúpalisko, pozri kúpalisko
* súhrnné označenie pre Francúzsku a Taliansku riviéru, pozri Francúzska riviéra a Talianska riviéra
* Francúzska riviéra
* náhrdelník s niekoľkými radmi drahokamov, pozri riviéra (náhrdelník)
* časť Bratislavy, pozri Riviéra (Bratislava)

## Pozri aj
* Riviera
* Makarská riviéra
* Rakúska riviéra
* Albánska riviéra
Comondú-La Purísima

**Comondú-La Purísima** je v súčasnosti neaktívne vulkanické pole, pozostávajúce z niekoľkých troskových kužeľov bazaltového a andezitového zloženia, nachádzajúce sa v južnej časti Kalifornského poslostrova. Jednotlivé vulkanické centrá sú zoradené pozdĺž severozápadného zlomového systému, jeho vznik sa datuje na miocén. Posledné prejavy vulkanickej aktivity majú len niekoľko tisíc rokov.

## Zoznam vulkanických foriem poľa Comondú-La Purísma
* **Troskové kužele**
** Cerro Agua Grande - 670 m
** Cerro Aguilillas - 470 m
** Cerro el Datil - 690 m
** Cerro Jesus del Monte - 660 m
** Cerro la Joya - 690 m
** Cerro la Junta - 330 m
** Cerro Pelón - 590 m
** Cerro Yerbabuena - 780 m

## Externé odkazy
* www.volcano.si.edu  - vulkanické pole Comondú-La Purísima na Global Volcanism Program 

Kategória:Sopky Mexika
Kategória:Troskové kužele
Mečíř (priezvisko)

**Mečíř** je české priezvisko s významom mečiar (výrobca mečov). Najrozšírenejšie je v meste Jilemnice (okres Semily), na Slovensku je zriedkavé, najčastejšie je v Senici a v Tatranskej Kotline.

## Známi nositelia
Pozri v článku Mečíř.

## Pozri aj
* Mečiar (priezvisko).

Kategória:České priezviská
Kategória:Priezviská v Česku
Kategória:Priezviská na Slovensku
Isla Socorro

**Isla Socorro** je ostrov vulkanického pôvodu pod správou Mexika, nachádzajúci sa v Tichom oceáne, asi  južne od pobrežia Kalifornského polostrova. Rozmery ostrova sú 16,5 × , navyšší bod je *Cerro Evermann* ( nad hladinou mora). Na ostrove sa nachádza námorná základňa s počtom obyvateľov 250.

## Geologický vývoj
Ostrov predstavuje vrchol masívneho štítového vulkánu, ktorý je ukončený silne rozrušenou pleistocénnou kalderou s rozmermi 4,5 × . Ryolitové lávové dómy, pochádzajúce z postkalderového štádia aktivity, sa nachádzajú na juhovýchodnom, južnom a severnom svahu vulkánu. Posledný prejav sopečnej činnosti sú menšie podmorské erupcie neďaleko západného pobrežia ostrova z rokov 1993/94.

## Iné projekty
.

## Externé odkazy
* www.volcano.si.edu – ostrov Isla Socorro na Global Volcanism Program 

Kategória:Ostrovy Tichého oceánu
Kategória:Ostrovy Mexika
Kategória:Sopky Tichého oceánu
Kategória:Sopky Mexika
Kategória:Štítové vulkány
Čo sa to tu deje

***Čo sa to tu deje!*** je druhý štúdiový album slovenskej speváčky Martiny Schindlerovej. Na albume spolupracovala s textárom Petrom Kollárom a Oskarom Rózsom. Album bol vydaný v máji 2008. 

## Zoznam skladieb
# „Čo sa to tu deje“
# „Píš niečo krásne“
# „Vlnolam“
# „Tell Your Mama“
# „Heart of Steel“
# „Pekelná cesta do neba“
# „Aj toto sa stáva“
# „Koniec“
# „Sama spím“
# „O strom opretá“

## Referencie

## Externé odkazy
* ''Martina Schindlerová – Čo sa to tu deje!'' na Discogs

Kategória:Hudobné albumy z 2008
Kategória:Albumy Martiny Šindlerovej
Rad červenej hviezdy

**Rad červenej hviezdy** () bolo sovietske vyznamenanie, ktoré sa udeľovalo od 6. apríla 1930 príslušníkom Červenej armády a Sovietskeho námorníctva za výnimočné služby pri obrane Sovietskeho zväzu v čase vojny i v čase mieru. Mohli ním byť vyznamenaní nielen jednotlivci, ale aj celé vojenské jednotky, lode a organizácie.

Rad pozostával z emailovanej červenej päťramennej hviezdy, v strede s bielym kovovým vyobrazením vojaka nesúceho pušku. Pod vojakom je nápis „CCCP“ (ZSSR) a okolo sa vinie motto: „Proletári všetkých krajín, spojte sa!“ Na spodnej časti je kosák a kladivo.

Rad sa nosil na pravej strane uniformy bez príslušnej tmavočervenej stuhy so strieborným pásikom v strede. Tá sa mohla nosiť namiesto samotného Radu pri menej slávnostných príležitostiach.

Ako prvý bol radom vyznamenaný neskorší maršal ZSSR V. K. Bľucher. Rad červenej hviezdy bol jedným z najviac udeľovaných vojenských vyznamenaní udeľovaných počas sovietsko-nemeckej vojny. Udeľoval sa aj ako vyznamenanie za dlhodobú službu.

## Iné projekty

## Externé odkazy
* Dejiny Radu červenej hviezdy (po anglicky)
* Sovietske rady (po česky)

## Referencie
* 

Kategória:Sovietske rady a vyznamenania
Kategória:Vojenské vyznamenania
Patríme k sebe

**Patríme k sebe** je debutový štúdiový album Martiny Šindlerovej, ktorý vznikol v spolupráci s producentom Stanom Šimorom. Šimor spolupracoval napríklad aj s Helenou Vondráčkovou, či s českou skupinou Lunetic. 

Album bol nahrávaný v lete v roku 2005 v hudobných štúdiách v Bruseli, v Antverpách a v Černošiciach. Sú na ňom nahrávky dvanástich skladieb, štyroch remixov piesne „Si môj, či nie si“ a dve cover verzie hitov: „Je T'aime“ (Lary Fabian) a „My Way“ (Frank Sinatra).

## Zoznam skladieb
* „Intro“
* „Si môj, či nie si“
* „Neutekám“
* „Zamrznutý dážď“
* „Milujem“
* „Sám Boh vie“
* „Do tela“
* „Anjel“
* [„Stúpam“]
* „Tvrdohlaví“
* „Môj príbeh“
* „Mám, čo chcem“
* „Si môj, či nie si“ (Skycat Radio Edit)
* „Si môj, či nie si“ (Black Shark Remix)
* „Si môj, či nie si“ (Fast Life Remix)
* „Si môj, či nie si“ (Skycat'Extended Flight)
* „Je T'aime“
* „My Way“

## Referencie
 

Kategória:Albumy Martiny Šindlerovej
Kategória:Debutové albumy
Kategória:Hudobné albumy z 2005
Karul (priezvisko)

**Karul** je slovenské priezvisko. Je zriedkavé, s najväčším výskytom v mestách Žiar nad Hronom a Hliník nad Hronom.

## Známi nositelia
Pozri v článku Karul.

Kategória:Slovenské priezviská
Kategória:Priezviská na Slovensku
Kategória:Priezviská v Česku